### Beslutningstema

Indstilling af 1 turistaktør til bestyrelsen for Destination [adresse]. Herudover er borgmesteren medlem af bestyrelsen.

### Sagsfremstilling

Bestyrelsen udgøres af borgmestrene fra de deltagende kommuner samt en turistaktør fra hver af de deltagende kommuner. Derudover supplerer bestyrelsen sig selv med yderligere en turistaktør fra [adresse]. Haderslev, Sønderborg, Aabenraa og [adresse] er medlemmer af Destination [adresse].

Bestyrelsen vælges for to år ad gangen af generalforsamlingen. Genvalg kan finde sted. Hver af de deltagende kommuner indstiller turistaktører fra deres kommuner. I perioden 1. april 2021 til 31. marts 2023 er Gyda Koch turistaktørrepræsentant i Destination [adresse]. Tønder Kommune skal indstille 1 turistaktør for perioden 1. april 2023 til 31. marts 2025.

Destination [adresse] hovedformål er at varetage turismefremmeaktiviteter for de sønderjyske kommuner, herunder udvikle destinationens turismeprodukt og tiltrække flere turister. Foreningen varetager overordnede opgaver med produktudvikling, eventudvikling, gennemførelse af events, markedsføring og kompetenceudvikling i turisterhvervet.

### Lovgrundlag

Destination [adresse] vedtægter.

### Borgmesteren indstiller,

at der indstilles en turistaktør til bestyrelsen for Destination [adresse] for perioden 1. april 2023 til 31. marts 2025.

### Beslutning

Indstillingen godkendt, idet Claus Poulsen udpeges som medlem af bestyrelsen.

Liste A og T kan ikke følge indstillingen med bemærkning om, at Venstre i stedet indstiller et medlem udenfor Kommunalbestyrelsen til udpegning.